تورکیه، عراق کورد بؤلگه‌سل رهبرلیگی‌نین یاسادیشی مستقیل‌لیک رفراندومونو تانیمادیغینی بیلدیردی.
دیش ایشلری باخانلیغین‌دان مسئله‌یه باغلی یازی‌لی آچیقلامادا، رفراندومونون نتیجه‌لری باخیمین‌دان یوخ حؤکمونده اولدوغو قید ائدیلیر،
"ایستر اولوسلارآراسی حقوق، ایستر عراق آنایاساسی باخیمین‌دان هر جور حقوقی اساس‌دان و مشروعیتدن محروم اولان بو گیریشیمی تانیمیریق" ایفاده‌لرینه یئر وئریلدی.
آچیقلامادا؛
"رفراندومو ایزله‌ین دؤنمده اورتایا چیخا‌جاق شرایطی استثمار ائتمک ایسته‌یه‌جک بعضی رادیکال عنصورلارین و تروریستلرین میلی گوونلیگیمیزی هدف آلان ائیلملره قالخیشماسی حالیندا و عراق داخیلینده میلی گوونلیگیمیزه یؤنه‌لن هر جور تهدید قارشی‌سیندا اولوسلارآراسی حقوق‌دان و تورکیه بؤیوک ملت مجلسی‌نین وئردیگی صلاحیت‌دن ایره‌لی گلن بوتون اؤنلملری آلاجاغیمیزی بیر داها وورغولاییریق" ایفاده‌لری یئر آلدی.
آچیقلامادا آیریجا بو ایفاده‌لره یئر وئریلدی:
"بؤلگه‌سل رهبرلیک لیدئرلیگی‌نین، بون‌دان سونراکی پروسه‌ده ساغ‌دویولو بیر چیزگی‌یه قاییتماسی و قیسا دؤورلو سیاسی ماراق‌لار و اوتوپیک عمل‌لر آردینجا گئتمک یئرینه بوتون عراق خالقی‌نین اوزون دؤنملی استقرار و رفاهینی گؤزتن بیر سیاست منیمسمه‌سی اساس بیر ضرورت‌دیر.
دیگر طرف‌دن، تورکیه، بؤلگه‌یه سیاحت اویاریسی ائتدی.
خاریجی ایشلر باخانلیغی؛
"عراقین بؤلگه‌سل رهبرلیگ دیشینداکی ویلایت‌لری اوچون داها اول وئریلن سیاحت اویاریسی‌نین بؤلگه‌سل رهبرلیگ کنترلون‌داکی دوهوک، اربیل و سلیمانیه‌نی ده ایچره‌جک شکیلده گئنیشلندیریلمه‌سی اویغون گؤرولموش‌دور" آچیقلاماسینی وئردی.
